Følgende er en **liste over figurer i *Yotsuba&!***, en mangaserie tegnet og skrevet av Kiyohiko Azuma.

Serien følger hverdagslivet til en energisk og lystig fem år gammel jente kalt Yotsuba Koiwai, som lever sammen med adoptivfaren sin.

Koiwai-familien
---------------

### Yotsuba Koiwai (小岩井 よつば, *Koiwai Yotsuba*), Yotsuba (よつば, *Yotsuba*)

Utdypende artikkel: Yotsuba Koiwai

Yotsuba er en energisk fem år gammel jente. Hun er nysgjerrig og ofte entusiastisk. Før de flyttet bodde Yotsuba og faren hennes Yousuke med Yousukes mor, og før det igjen på en øy som Yotsuba sa var «til venstre». Nesten ingenting er kjent om Yotsubas biologiske foreldre utenom at hun var foreldreløs og adoptert av Yousuke utenfor Japan. På grunn av dette feiltar ofte folk Yotsuba som utlending. Hun er flink til å svømme og liker å tegne, selv om andre sier hun er flink til det bare for å unngå å såre henne.

Navnet hennes kan oversettes som «firkløver», siden navnet hennes er den del av den japanske frasen som betyr firkløver, 四葉のクローバー (yotsuba no kurōbā, *四葉のクローバー*). Håret hennes er grønt med fire musefletter i et firkløvermønster.

### Yousuke Koiwai (小岩井 葉介, *Koiwai Yousuke*), Pappa (engelsk: *Daddy*) (とーちゃん, *tō-chan*)

Yousuke Koiwai er Yotsubas adoptivfar. Selv om han ofte beskriver Yotsuba som en tulling, er han selv ganske sær og tullete. Han er en ungdommelig far med en bekymringsløs livsstil. Han har vanligvis på seg undertrøye og boksershorts mens han er hjemme, og unnskylder seg når andre ser han mens han har på seg sine «uansvarlige» klær. Han jobber som frilans oversetter, men det han oversetter nevnes ikke. Når han forlater huset tar han som oftest med seg Yotsuba, da som oftest for å handle eller være med venner. Selv om han har en ganske avslappet og bekymringsløs personlighet, prøver Yousuke å være en god far og god rollemodell for Yotsuba, og straffer henne derfor hvis han mener at Yotsuba har gjort noe som berettiger det.

Ayase-familien
--------------

Ayase-familien er Koiwai-familiens naboer.

### Asagi Ayase (綾瀬 あさぎ, *Ayase Asagi*)

Asagi Ayase er rundt 20 år gammel og er den eldste av de tre søstrene i Ayase-familien. Asagi bor hjemme sammen med resten av familien mens hun går på universitetet. Hun er en attraktiv ung dame som liker å skape ugang og erte andre, spesielt foreldrene sine. Hun erter ofte Yotsuba for å underholde seg selv, men gjør det ikke ondsinnet. Moren hennes sier at Asagi lignet veldig mye på Yotsuba da hun var ung. En gang da Asagi var ganske ung fant hun en firkløver og viste den til moren sin; moren spurte da heller om en femkløver. Etter å ha lett nytteløst, begynte Asagi å gråte. Yostuba kaller Asagi ofte for «den pene».

### Fuuka Ayase (綾瀬 風香, *Ayase Fūka*)

Fuuka Ayase er den nest eldste av de tre søstrene i Ayase-familien. Hun er 16 år gammel og i sitt andre år på videregående skole. Hun er den mest pålitelige og ansvarlige av de tre søstrene. Fuuka handler som oftest dagligvarene til huset og er aktiv i lokalsamfunnet. Under et besøk fra Yotsuba på skolen hennes kaller en av medelevene henne for «visepresident». De andre figurene i serien gjør ofte narr av henne for å komme opp med dårlige ordspill og for å ha på seg T-skjorter med merkelige bilder på dem. Yotsuba har kalt henne for «hun som ikke er pen», noe Fuuka ikke liker.

### Ena Ayase (綾瀬 恵那, *Ayase Ena*)

Ena Ayase er den yngste av de tre søstrene i Ayase-familien. Hun er rundt ti år gammel og går på en lokal barneskole. Siden hun er yngst i familien og nærmest Yotsuba i alder, leker hun og vennen hennes Miura oftest med Yotsuba. Ena er generelt godt likt og en av seriens mest oppriktig snille figurer. Hun prøver å være miljøvennlig ved å fortelle folk om global oppvarming, begrense bruk av klimaanlegget i huset, i tillegg til å fortelle Yostuba om resirkulering. Hun er takknemlig, sindig og smart, og fungerer som en slags storesøster for Yotsuba. Dessverre ender hun opp med å fortelle Yotsuba hvite løgner for å ikke såre henne, blant annet når Yotsuba viser henne tegningene sine eller når hun får Yotsuba til å tro at vennen hennes Miura i et pappkostyme var en robot kalt Danbo. I fritiden sin tegner hun, siden hun er ganske flink til å tegne, i tillegg til at hun leker med bamsene sine. Hun er ivrig og er ikke redd for å prøve nye ting. For eksempel var hun entusiastisk da Yotsuba viste henne en stor frosk og da hun skulle sløye en levende fisk. Yotsuba kalte henne for «den lille» en gang.

### Fru Ayase (engelsk: Mrs. Ayase) (綾瀬家の母, *Ayase-ke no Haha*), Mamma (engelsk: Mommy) (かーちゃん, *kā-chan*)

Fru Ayase er moren til de tre søstrene i Ayase-familien. Hun har sagt til Yotsuba at hun kan komme på besøk så ofte hun vil. Yotsuba kaller henne for «Mamma» siden hun er generøs. Hun gir Yotsuba ofte godbiter, siden hun liker å se Yotsuba spise dem. I tillegg er hun rolig og tolerant. Hun hadde ikke noe imot at Yostuba skøyt på henne med en vannpistol og leke død som en del av leken. Nostalgi kan forklare hvorfor hun liker Yotsuba såpass mye, siden Yotsuba minner henne om Asagi da hun var ung. Hun liker iskrem, kaker og andre søte desserter. Yotsuba liker å komme på besøk, siden disse dessertene er alltid å finne hus dem, noe Herr Koiwai er flau over og ikke liker.

### Herr Ayase (engelsk: Mr. Ayase) (綾瀬家の父, *Ayase-ke no Chichi*)

Herr Ayase er faren til de tre søstrene i Ayase-familien. Han sees sjeldent hjemme, spesielt på hverdager. Selv om yrket hans ikke har blitt nevnt, antydes det at han er en salaryman. Asagi erter han for at han ofte er borde, og refererer noen ganger til han i fortid som om han var død. Likevel har han et godt forhold med resten av familien. Yotsuba viser han mer respekt enn resten av familien, men som resten av Ayase-familien, ser han på Yotsuba som en del av familien.

Venner
------

### Takashi Takeda (竹田 隆, *Takeda Takashi*), Jumbo (ジャンボ, *Janbo*)

Takashi Takeda er en barndomsvenn til Yousuke. Han er mye høyere enn de andre figurene i serien, med en høyde på 2,1 meter. De andre figurene i serien kaller han Jumbo på grunn av størrelsen hans. Han jobber som blomsterhandler hos sin fars blomsterbutikk, noe Yotsuba og Fuuka oppdaget ved en tilfeldighet. Jumbo hjelper Koiwai-familien med å flytte inn i sitt nye hus på starten av serien, og kommer ofte på besøk. På grunn av dette ser Yotsuba han som en del av familien. Han pleier å komme med uttrykksløse vitser som gjerne de yngre barna ikke skjønner. Likevel er han ganske impulsiv, og organiserer ofte spontane aktiviteter for barna å delta i, blant annet sangsikadefanging, fisking og stjernetitting. Han blir også forelsket i Asagi første gang han møter henne, men er for sjenert og klein rundt henne for å gjøre noe med det. På grunn av det bruker han ofte Yotsuba som en unnskyldning for å videreutvikle forholdet sitt med Asagi, noe Yotsuba ikke innser, og Yousuke ikke liker. På grunn av Yotsubas naivitet fungerer det sjeldent.

### Miura Hayasaka (早坂 みうら, *Hayasaka Miura*)

Miura Hayasaka er Enas venn og klassekamerat og bor i høyblokk ikke langt unna. Hun er en brysk guttejente, som lett sees på utseendet hennes og talen hennes. Hun har kort hår og gutteklær. Hun er ganske aktiv; hun kan sykle på enhjuling og bruker ofte rullesko. Hun erter ofte Yotsuba, til og med såpass mye at hun fikk Yotsuba til å gråte en gang. Riktig nok er Ena ofte ikke langt unna for å trøste Yotsuba. Likevel er hun en god venn til både Ena og Yotsuba. I motsetning til Ena, likte hun ikke å sløye levende fisk, og ble redd da hun så frosken Yotsuba fant.

### Torako (虎子, *Torako*)

Torako er en venn av Asagi som går på samme universitet som henne. Hun prøver å være kul, røyker og er ganske tynn. Navnet hennes kommer av to japanske ord: «tiger» (虎, *tora*) og «jente» (子, *ko*). Yotsuba kaller henne ofte bare «Tora». Hun liker å ta bilder med sitt gamle speilreflekskamera. Hun er ganske humorløs og liker ikke tull, og på grunn av det ble hun irritert av Yotsuba i starten, men endte opp med å like henne senere og anser henne som «morsom».

### Yanda (ヤンダ, *Yanda*) , egentlig Yasuda (安田, *Yasuda*)

Yanda er en venn av Yousuke og Jumbo. Selv om han nevnes i første og fjerne kapittel, så dukker han ikke opp før i kapittel 30. Han er barnslig, noe som blir tydelig ved at han spiller smålige rampestreker på Yotsuba, blant annet når han gir henne godteri for å bestikke henne, men tar det tilbake når det ikke funker, og når han tulleringer henne. Han liker å erte Yotsuba og fungerer som hennes erkefiende. Yousuke refererer til Yanda som sin *kōhai*, altså junior, men i hva slags kontekst dette refererer til er ukjent.

Noter
-----

1. ↑  Første gang alderen hennes dukker opp sier hun selv at hun er seks år gammel, men faren hennes oppklarer dette etter kort tid og sier at hun er fem år gammel.
2. ↑  Om dette viser til at hun er visepresident av en studentforening på skolen eller noe annet er ikke kjent.
3. ↑  Dette kommer best frem i den japanske versjonen av serien, hvor talen hennes har ord og grammatiske trekk som tradisjonelt kun brukes av menn, siden japanske tale skiller tydelig mellom former brukt av menn og former brukt av kvinner.

Referanser
----------

1. ↑  Azuma, Kiyohiko (15. september 2009). «Chapter 36: Yotsuba & The Bicycle». *Yotsuba&!* **(engelsk)**. 6. Yen Press. s. 17. ISBN 978-0-316-07324-0. Arkivert fra originalen 7. november 2016. Besøkt 7. november 2016.
2. ↑  Azuma, Kiyohiko (15. september 2009). «Chapter 36: Yotsuba & The Bicycle». *Yotsuba&!* **(engelsk)**. 6. Yen Press. s. 18. ISBN 978-0-316-07324-0. Arkivert fra originalen 7. november 2016. Besøkt 7. november 2016.
3. 1 2  Chad Clayton (6. juni 2005). «Yotsuba&! vol. 1». *Anime Jump!*. Arkivert fra originalen 10. mai 2006. Besøkt 22. desember 2016.
4. ↑  Azuma, Kiyohiko (2005). «Chapter 14: Asagi & Souvenirs». *Yotsuba&!*. 2. ADV Manga. ISBN 978-1-4139-0318-8.
5. ↑  Azuma, Kiyohiko (2005). «Chapter 7: Yotsuba & Rain». *Yotsuba&!*. 1. ADV Manga. ISBN 978-1-4139-0317-1.
6. ↑  Azuma, Kiyohiko (2005). «Translator's Notes». *Yotsuba&!*. 1. ADV Manga. ISBN 978-1-4139-0317-1.
7. ↑  Azuma, Kiyohiko (2016). «Chapter 87: Yotsuba & Cleaning». *Yotsuba&!*. 13. Yen Press. ISBN 978-0-316-31921-8.
8. ↑  Carlson, Johanna Draper (28. juli 2008). «\*Yotsuba&! — Recommended Series». *Comics Worth Reading*. Besøkt 22. desember 2016.
9. ↑  Tom Spurgeon (15. august 2005). «Yotsuba&! Vol. 1». *The Comics Reporter*. Besøkt 22. desember 2016.
10. ↑  Chad Clayton (6. juni 2005). «Yotsuba&! vol. 1». *Anime Jump!*. Arkivert fra originalen 26. september 2007. Besøkt 22. desember 2016.
11. ↑  Azuma, Kiyohiko (2005). «Chapter 16: Yotsuba & Asagi». *Yotsuba&!*. 3. ADV Manga. ISBN 978-1-4139-0329-4.
12. ↑  Azuma, Kiyohiko (september 2009). «Chapter 40: Yotsuba & Delivering». *Yotsuba&!*. 6. New York: Yen Press. s. 161. ISBN 978-0-316-07324-0.
13. 1 2  Azuma, Kiyohiko (september 2009). «Chapter 8: Yotsuba & Drawing». *Yotsuba&!*. 2. New York: Yen Press. ISBN 978-0-316-07324-0.
14. ↑  Azuma, Kiyohiko (september 2009). «Chapter 29: Yotsuba & Helping». *Yotsuba&!*. 5. New York: Yen Press. ISBN 978-0-316-07324-0.
15. ↑  Azuma, Kiyohiko (september 2009). «Chapter 42: Yotsuba & Telephone». *Yotsuba&!*. 7. New York: Yen Press. ISBN 978-0-316-07324-0.
16. ↑  Azuma, Kiyohiko (2007). «Chapter 28: Yotsuba & Cardbo». *Yotsuba&!*. 5. ADV Manga. ISBN 978-1-4139-0349-2.
17. 1 2  Azuma, Kiyohiko (2005). «Chapter 13: Yotsuba & the Frog». *Yotsuba&!*. 2. ADV Manga. ISBN 978-1-4139-0318-8.
18. 1 2  Azuma, Kiyohiko (2007). «Chapter 23: Yotsuba & Fishing». *Yotsuba&!*. 4. ADV Manga. ISBN 978-1-4139-0345-4.
19. ↑  Azuma, Kiyohiko (2007). «Chapter 31: Yotsuba & Stars». *Yotsuba&!*. 5. ADV Manga. ISBN 978-1-4139-0349-2.
20. ↑  Azuma, Kiyohiko (2005). «Chapter 4: Yotsuba & TV». *Yotsuba&!*. 1. ADV Manga. ISBN 978-1-4139-0317-1.
21. ↑  Azuma, Kiyohiko (april 2010). «Chapter 50: Yotsuba & The Restaurant». *Yotsuba&!*. 8. Yen Press. ISBN 978-0-316-07327-1.

| * v
* d
* r
Verk av Kiyohiko Azuma |
| --- |
| *Yotsuba&!* | Figurer i Yotsuba&! • Yotsuba Koiwai • Danbo • *Nyanbo!* |
| Andre verk | *Azumanga Daioh* • *Magical Play* |